
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 12 

13 Ιανουάριου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός ειδικών ορίων ηλικίας πρόσληψης προ¬ 
σωπικού της Τράπεζας της Ελλάδος. 1 

Προσθήκη τμήματος ενοργάνωσης στο Δημοτικό 
Ωδείο Πρέβεζας. 2 


Τροποποίηση της αριθμ. 119/1980 απόφασηςτου Δημο¬ 
τικού Συμβουλίου Δήμου Καρδίτσας που αφορά στη 
σύσταση Νομικού Προσώπου στο Δήμο Καρδίτσας 
με την επωνυμία «Δημοτικό και Λαογραφικό Μουσείο 


Καρδίτσας Λάμπρου καιΝαυσικάςΣακελλαρίου».... 3 
Τροποποίηση της αριθμ. Β. 10378/21.6.1985 απόφα¬ 
σης του Νομάρχη Καρδίτσας που αφορά στη σύ¬ 
σταση Νομικού Προσώπου στο Δήμο Καρδίτσας με 
την επωνυμία «Δημοτική Βιβλιοθήκη Καρδίτσας».. 4 

Σύσταση Νομικού Προσώπου Ιδιωτικού Δικαίου με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΦΘΙΩΤΙΔΑΣ» Ο.Π.Α.Φ. 5 

Τροποποίηση καταστατικού Νομικού Προσώπου Ιδιω¬ 
τικού Δικαίου με την επωνυμία «ΟΡΓΑΝΙΣΜΟΣ ΠΟ¬ 
ΛΙΤΙΣΤΙΚΗΣ ΑΝΑΠΤΥΞΗΣ ΦΘΙΩΤΙΔΑΣ». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων σε αποφάσεις του Γενικού 
Γραμματέα Περιφέρειας Κεντρικής Μακεδονίας.. 7 


ΑΠΟΦΑΣΕΙ Σ 

Αριθ. ΔΙΠΠ/Φ.ΗΛ/25184 (1) 

Καθορισμός ειδικών ορίων ηλικίας πρόσληψης προσωπι¬ 
κού της Τράπεζας της Ελλάδος. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 11 του άρθρου 10 του Ν. 
3051/2002 (ΦΕΚ 220/Α720.9.2002), όπως ισχύει, σύμφω¬ 
να με τις οποίες «..Ειδικά όρια ηλικίας που απαιτούνται 
από τη φύση και τις ιδιαιτερότητες των καθηκόντων των 
προς πλήρωση θέσεων μπορεί να καθορίζονται με την οι¬ 


κεία προκήρυξη, μετά από γνώμη του οικείου φορέα και 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης». 

2. Το αριθμ. πρωτ. 8708/24.11.2004 έγγραφο της Τρά¬ 
πεζας της Ελλάδος σχετικά με τον καθορισμό ανώτατου 
ορίου ηλικίας πρόσληψης τακτικού προσωπικού. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε ως ανώτατο όριο ηλικίας πρόσληψης, λό¬ 
γω της ιδιάζουσας φύσης και των ιδιαιτεροτήτων των κα¬ 
θηκόντων του κατωτέρω προσωπικού της Τράπεζας της 
Ελλάδος, ως εξής: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

ΚΛΑΔΟΣ/ΕΙΔΙΚΟΤΗΤΑ 

- ΔΕ Καταμετρητώντο 35ο έτος της ηλικίας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 91334/3693 (2) 

Προσθήκη τμήματος ενοργάνωσης στο Δημοτικό Ωδείο 
Πρέβεζας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/1985 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/Α/2003). 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 3207 «Ρύθμιση θεμάτων Ολυμπιακής Προετοι¬ 
μασίας και άλλες διατάξεις» (ΦΕΚ302/τ. Α'/24.12.2003). 

5. Το Ν. 299/1976 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.1957 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

6. Την απόφαση αριθμ. ΥΠ.ΠΟ/35422/2330/8.9.1988 
«χορήγηση άδειος ίδρυσης και λειτουργίας Δημοτικού 
Ωδείου» (ΦΕΚ693/τ. Β71988). 

7. Την απόφαση αριθμ. ΥΠ.ΠΟ/ΓΝΟΣ/49095/30.10.1991 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων της Κ.Υ. του ΥΠ.ΠΟ» (ΦΕΚ987/Β/28.11.1991). 

8. Την από 30.11.2004 αίτηση του Δημοτικού Ωδείου 
Πρέβεζας, αποφασίζουμε: 

Συμπληρώνουμε την αριθμ. ΥΠ.ΠΟ/ 35422/ 
2330/8.9.1988 απόφασή μας «χορήγηση άδειας ίδρυσης 
και λειτουργίας Δημοτικού Ωδείου (ΦΕΚ693/τ, Β'/1988) και 
εγκρίνουμε τη λειτουργία του τμήματος ενοργάνωσης στο 
Δημοτικό Ωδείο Πρέβεζας από το σχολικό έτος 2004-2005. 

Από τις διατάξεις αυτής της απόφασης δενπροκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2004 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. 18256 (3) 

Τροποποίηση της αριθμ. 119/1980 απόφασης του Δημο¬ 
τικού Συμβουλίου Δήμου Καρδίτσας που αφορά στη 
σύσταση Νομικού Προσώπου στο Δήμο Καρδίτσας με 
την επωνυμία «Δημοτικό και Λαογραφικό Μουσείο 
Καρδίτσας Λάμπρου και Ναυσικάς Σακελλαρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του Ν. 2503/1997 (Φ.Ε.Κ. 107/ Α') « Διοίκηση, οργά¬ 
νωση, στελέχωσητης Περιφέρειας, ρύθμιση θεμάτωνγια 
την τοπική αυτοδιοίκηση και άλλες διατάξεις». 

2. Του άρθρου 203του Π.Δ. 410/1995 (Δ.Κ.Κ). 

3. Του άρθρου 29Α του Ν. 1558/1985 σχετικά με τον 
έλεγχο δαπανών που προκαλούν οι διοικητικές κανονιστι¬ 
κές πράξεις. 

4. Του Π.Δ/τος 96/1981 με το οποίο συστήθηκε στον Δή¬ 
μο Καρδίτσας ίδιο Ν.Π.Δ.Δ. με την επωνυμία «Δημοτικό 
και Λαογραφικό Μουσείο Καρδίτσας Λάμπρου και Ναυσι¬ 
κάς Σακελλαρίου», κατόπιν της αριθμ. 119/21.4.1980 
απόφασηςτου Δημοτικού Συμβουλίου Δήμου Καρδίτσας, 
όπως αυτή τροποποιήθηκε με την υπ’ αριθμ. 24204/ 
18.12.1995 απόφαση του Περιφερειακού Διευθυντή Καρ¬ 
δίτσας και την αριθμ. 10263/25.6.1996 (ΦΕΚ 596/τ. Β'/ 
19.7.1996) Απόφαση του Γενικού Γραμματέα Περιφέρειας 
Θεσσαλίας. 

5. Την αριθμ. 425/2004 απόφαση του Δημοτικού Συμ¬ 
βουλίου Καρδίτσας μετην οποία αποφασίζει την τροπο¬ 
ποίηση της αριθμ. 119/1980 προηγούμενης απόφασής 
του, μόνο ως προς τα άρθρα 1,2 και 3α αυτής, αποφασί¬ 
ζουμε: 

Τροποποιούμε την αριθμ. 119/1980 απόφαση του Δη¬ 
μοτικού Συμβουλίου Καρδίτσας μετην οποία συστάθηκε 
στο Δήμο Καρδίτσας Νομικό Πρόσωπο μετην επωνυμία 
«Δημοτικό και Λαογραφικό Μουσείο Καρδίτσας Λάμπρου 
και Ναυσικάς Σακελλαρίου», (Π.Δ/γμα 96/ 1981), όπως 
αυτή τροποποιήθηκε μεταγενέστερα: Α) Ως προς το άρ¬ 
θρο 1 και την επωνυμία του Νομικού Προσώπου, η αντι¬ 
καθίσταται ως εξής: Δημοτικό Ιστορικό Λαογραφικό Μου¬ 
σείο «Λάμπρου και Ναυσικάς Σακελλαρίου» Κέντρο Τεκ¬ 
μηρίωσης και Επικοινωνίας. 


Β) Ως προς το άρθρο 2 και τους σκοπούς του Νομικού 
προσώπου, το οποίο αντικαθίσταται ως εξής: Σκοπός του 
συνιστώμενου Νομικού προσώπου, το οποίο στεγάζεται 
εις ίδιον κτίριο επίτης οδού Αγίου Κωνσταντίνου 49, είναι: 

• Η συγκέντρωση και προβολή του λαογραφικού θη¬ 
σαυρού της πόλης και του Νομού. 

• Ο εμπλουτισμός των συλλογών του Μουσείου. 

• Η συντήρηση, η διαφύλαξη και η αξιοποίησή τους με 
όσο το δυνατό πιο αποτελεσματικό επιστημονικά και επι- 
κοινωνιακά τρόπο (περιοδικές εκθέσεις, εκδόσεις, εκπαι¬ 
δευτικά προγράμματα, ιστοσελίδα, διαδικτιακές εκθέ¬ 
σεις κλπ. 

• Η έρευνα και η τεκμηρίωση της τοπικής ιστορίας. 

• Η οργάνωση δημοτικού αρχείου με τη συλλογή και 
ιδιωτικών αρχειακών συνόλων. 

• Η δημιουργία αρχείου προφορικής ιστορίας. 

• Η συγκρότηση κέντρου τεκμηρίωσης για την τοπική 
ιστορία, βιβλιοθήκης και αναγνωστηρίου, όπουτα αρχεία, 
τα βιβλία και οι ψηφιοποιημένες επεξεργασμένες πληρο¬ 
φορίες θα είναι προσβάσιμες στο κοινό. 

Γ) Ως προς το άρθρο 3 και την παράγραφο α) αυτού, η 
οποία αντικαθίσταται ως εξής: Η ετήσια επιχορήγηση του 
Δήμου Καρδίτσας που εγκρίνεται με απόφαση του Δημο¬ 
τικού Συμβουλίου και συμπεριλαμβάνεται στον προϋπο¬ 
λογισμό του Δήμου. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Καρ¬ 
δίτσας οικονομικού έτους 2004. 

Κατά τα λοιπά ισχύει η αριθμ. 119/1980 απόφαση του 
Δημοτικού συμβουλίου Δήμου Καρδίτσας (Π.Δ/γμα 96/ 
1981), όπως αυτή τροποποιήθηκε με Β.10378/21.6.1985 
απόφαση Νομάρχη Καρδίτσας (438/15.6.1985 Φ.Ε.Κ.), 
όπως αυτή τροποποιήθηκε με την αριθμ. 24204/ 
18.12.1995 απόφαση του Περιφερειακού Διευθυντή Καρ¬ 
δίτσας και την αριθμ. 10263/25.6.19969 (ΦΕΚ 596/τ. 
Β'/19.7.1996) απόφαση του Γενικού Γραμματέα Περιφέ¬ 
ρειας Θεσσαλίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Καρδίτσα, 21 Δεκεμβρίου 2004 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. 16980 (4) 

Τροποποίηση της αριθμ. Β. 10378/21.6.1985 απόφασης 
του Νομάρχη Καρδίτσας που αφορά στη σύσταση Νο¬ 
μικού Προσώπου στο Δήμο Καρδίτσας με την επωνυ¬ 
μία «Δημοτική Βιβλιοθήκη Καρδίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Τσυ Ν. 2503/1997 (Φ.Ε.Κ. 107/ Α') « Διοίκηση, οργά¬ 
νωση, στελέχωσητης Περιφέρειας, ρύθμιση θεμάτωνγια 
την τοπική αυτοδιοίκηση και άλλες διατάξεις». 

2. Τις διατάξεις του άρθρου 203 του Π.Δ. 410/1995 
(Δ.Κ.Κ). 

3. Τις διατάξεις του άρθρου 29Ατου Ν. 1558/1985 σχε¬ 
τικά με τον έλεγχο δαπανών που προκαλούν οι διοικητικές 
κανονιστικές πράξεις. 

4. Την αριθμ. Β.103 78/21.6.1985 απόφαση του Νομάρ¬ 
χη Καρδίτσας η οποία δημοσιεύθηκε στο αριθμ. 438/ 
Β/1985 Φ.Ε.Κ. με την οποία συστάθηκε στο Δήμο Καρδί- 

τσας Νομικό Πρόσωπο με την επωνυμία «Δημοτική Βιβλιο¬ 
θήκη Καρδίτσας», όπως αυτή τροποποιήθηκε με τις αριθμ. 
Β.16887/15.9.1988 (725/Β/4.10.1988 Φ.Ε.Κ) απόφαση του 
Νομάρχη Καρδίτσας, αριθμ. 25534/95/10.1.1996 απόφα¬ 
ση του Περιφερειακού Διευθυντή Καρδίτσας και αριθμ. 
8764/3.7.2003 (1047/Β/29.7.2004 Φ.Ε.Κ.) απόφαση του Γε¬ 
νικού Γραμματέα Περιφέρειας Θεσσαλίας. 

5. Την αριθμ. 242/2004 απόφαση του Δημοτικού Συμ¬ 
βουλίου Καρδίτσας με την οποία αποφασίζει την τροπο¬ 
ποίηση της αριθμ. 99/1985 απόφασής του, η οποία νομι¬ 
μοποιήθηκε με την αριθμ. Β. 10378/21.6.1985 απόφαση 
του Νομάρχη Καρδίτσας, μόνο ως προς την παράγραφο 
3ώ αυτής, η οποία αντικαθίσταται ως εξής: «Ετήσια επι¬ 
χορήγηση του Δήμου Καρδίτσας που εγκρίνεται με από¬ 
φαση του Δημοτικού Συμβουλίου και συμπεριλαμβάνεται 
στον προϋπολογισμό του Δήμου», αποφασίζουμε: 

Τροποποιούμε την αριθμ. Β. 10378/21.6.1985 απόφαση 
του Νομάρχη Καρδίτσας με την οποία συστάθηκε στο Δή¬ 
μο Καρδίτσας Νομικό Πρόσωπο με την επωνυμία «Δημο¬ 
τική Βιβλιοθήκη Καρδίτσας» και η οποία δημοσιεύθηκε 
στο αριθμ. 438/15.6.1985Φ.Ε.Κ., όπως αυτή τροποποιή¬ 
θηκε μεταγενέστερα, μόνο κατά το μέρος που αφορά την 
παράγραφο 3α αυτής, η οποία αντικαθίσταται ως εξής: 

«Ετήσια επιχορήγηση του Δήμου Καρδίτσας που εγκρί- 
νεται με απόφαση του Δημοτικού Συμβουλίου και συμπε- 
ριλαμβάνεται στον προϋπολογισμό του Δήμου». 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Καρ¬ 
δίτσας οικονομικού έτους 2004. 

Κατά τα λοιπά ισχύει η αριθμ. Β. 10378/21.6.1985 από¬ 
φαση Νομάρχη Καρδίτσας (438/15.6.1985 Φ.Ε.Κ.), όπως 
αυτή τροποποιήθηκε με τις αριθμ. Β. 16887/ 15.9.1988 
(725/4.10.1988 Φ.Ε.Κ.) απόφαση του Νομάρχη Καρδί¬ 
τσας, αριθμ. 25534/95/10.1.1996 απόφαση του Περιφε¬ 
ρειακού Διευθυντή Καρδίτσας και αριθμ. 8764/3.7.2003 
(1047/ Β/ 29.7.2003 Φ.Ε.Κ.) απόφαση Γενικού Γραμματέα 
περιφέρειας Θεσσαλίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καρδίτσα, 17 Δεκεμβρίου 2004 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ.31 (5) 

Σύσταση Νομικού Προσώπου Ιδιωτικού Δικαίου με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΦΘΙΩΤΙΔΑΣ» Ο.Π.Α.Φ. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΦΘΙΩΤΙΔΑΣ 

Έχοντας υπόψη: 

1. Τις διατάξεις των άρθρων 73 και 74 του Π.Δ. 30/1996. 

2. Την καλύτερη και αποτελεσματικότερη ικανοποίηση το¬ 
πικών αναγκών Νομαρχιακού ενδιαφέροντος και την ανά¬ 
δειξη, διατήρηση και διάδοση της πολιτιστικής ταυτότητας 
και κληρονομιάς του Νομού Φθιώτιδας, αποφασίζουμε: 

Ιδρύεται Ν.Π.Ι.Δ. με την επωνυμία «ΟΡΓΑΝΙΣΜΟΣ ΠΟ¬ 
ΛΙΤΙΣΤΙΚΗΣ ΑΝΑΠΤΥΞΗΣ ΦΘΙΩΤΙΔΑΣ» (Ο.Π.Α.Φ.), το κα¬ 
ταστατικό του οποίου έχει ως εξής: 

Άρθρο 1 

Μορφή - Επωνυυία - Έδρα 

1. Ιδρύεται Νομικό Πρόσωπο Ιδιωτικού Δικαίου με την 


επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΦΘΙΩΤΙΔΑΣ» και συντομογραφικά Ο.Π.Α.Φ. 

2. Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος οποιουδή- 
ποτε άλλου νομικού προσώπου. 

3. Ο Οργανισμός Πολιτιστικής Ανάπτυξης Φθιώτιδας 
έχει έδρα του την πόλη της Λαμίας του Νομού Φθιώτιδας. 

Άρθρο 2 
Σκοποί - Μέσα 

Σκοποί του Οργανισμού Πολιτιστικής Ανάπτυξης Φθιώ¬ 
τιδας είναι: 

α. Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του Φθιωτικού χώρου. 

β. Η συγκριτική μελέτη των ιδιαίτερων πολιτισμικών 
στοιχείων της περιοχής σε σχέση με την υπόλοιπη χώρα, 
τη Μεσόγειο και την Ευρώπη. 

γ. Η ανάδειξη της Φθιώτιδας σε πολιτισμικό κέντρο στο 
χώρο της Στερεός Ελλάδας. 

δ. Η ενεργοποίηση και αξιοποίηση του υπάρχοντος αν¬ 
θρώπινου δυναμικού. 

ε. Η ανάδειξη και προβολή λαογραφικών και άλλων μου¬ 
σικών, εικαστικών Φθιωτικών, δημιουργιών. 

στ. Η κατάρτιση και ο δράσεων, σε Φθιωτικό επίπεδο με 
τη συμμετοχή όλων των φορέων που εμπλέκονται στην 
πολιτιστική δημιουργία. 

ζ. Η καταγραφή των υφιστάμενων υποδομών, η προώ¬ 
θηση έργων βελτίωσης και ανάπτυξής τους, για την πα¬ 
ραγωγή και προβολή πολιτιστικών δραστηριοτήτων. 

η. Η συμμετοχή και συμβολή στη διαμόρφωση και επε¬ 
ξεργασία προγραμμάτων αναπτυξιακής πολιτικής στο 
Φθιωτικό χώρο, με ιδιαίτερη έμφαση σε θέματα περιβάλ¬ 
λοντος φυσικής και πολιτιστικής κληρονομιάς της Φθιώ¬ 
τιδας και της Στερεός Ελλάδας. 

Μέσα για την επίτευξη των παραπάνω σκοπών είναι: 

• Η διοργάνωση εκδηλώσεων και συναντήσεων επί πό¬ 
σης φύσεως θεμάτων πολιτιστικού περιεχομένου που 
αφορούν ή ενδιαφέρουν τη Φθιώτιδα. 

• Η συνεργασία με άλλους πολιτιστικούς Οργανισμούς 
στο χώρο της πρωτοβάθμιας Τοπικής Αυτοδιοίκησης 
Φθιώτιδας, χωρίς να τους υποκαθιστά στις δραστηριότη¬ 
τες τους, αλλά και με αντίστοιχους Οργανισμούς στο χώ¬ 
ρο της Στερεός Ελλάδας, για δραστηριότητες που προά¬ 
γουν κοινούς σκοπούς της περιοχής μας αλλά και ευρύ¬ 
τερα του χώρου της Στερεός Ελλάδας. 

• Η ίδρυση και λειτουργία παραρτημάτων του Οργανι¬ 
σμού Πολιτιστικής Ανάπτυξης Φθιώτιδας σε κάθε επαρ¬ 
χία. 

• Εκδόσεις. 

• Οποιοδήποτε άλλο μέσο που προωθεί τους σκοπούς 
του Οργανισμού Πολιτιστικής Ανάπτυξης Φθιώτιδας. 

Άρθρο 3 

Όργανα Διοίκησης - Διοικητικό Συμβούλιο 

Ο Οργανισμός Πολιτιστικής Ανάπτυξης Φθιώτιδας διοι- 
κείται από Διοικητικό Συμβούλιο (Δ.Σ.), αντιπροσωπευτι¬ 
κό του Νομού Φθιώτιδας, το οποίο απαρτίζεται από δεκα¬ 
πέντε (15) μέλη, με ανάλογη κοινωνική και πολιτιστική 
δράση, ή ειδικές γνώσεις σχετικές με τους σκοπούς του 
Νομικού Προσώπου. 

Η θητεία των μελών του Α.Σ. είναι τετραετής, όση και η 
διάρκεια του Νομαρχιακού Συμβουλίου. Για την πρώτη 
και μεταβατική περίοδο, η θητεία θα είναι ισόχρονη με το 
υπόλοιπο της θητείας του Νομαρχιακού Συμβουλίου, πε- 

ριόδου 1998 - 2002. Τα μέλη του Δ.Σ. ορίζονται με από¬ 
φαση του Νομαρχιακού Συμβουλίου Φθιώτιδας-μετά από 
εισήγηση του Νομάρχη. 

Τα μέλη του Δ.Σ. προσφέρουντις υπηρεσίες τους χωρίς 
αποζημίωση. 

Δικαιούνται όμως οδοιπορικών ή άλλων εσόδων για δα¬ 
πάνες που πραγματοποίησαν για εκτέλεση υπηρεσίας με¬ 
τά από εντολή του Δ.Σ. 

Το Δ.Σ. αποφασίζει για κάθε θέμα αναγόμενο στην εκ¬ 
πλήρωση των σκοπώντου Οργανισμού Πολιτιστικής Ανά¬ 
πτυξης Φθιώτιδας: 

• Ορίζει την Εκτελεστική Επιτροπή (Ε.Ε). 

• Διορίζει το Διευθυντή μετά από εισήγηση της Ε.Ε. 

• Καταρτίζει ετήσιο πρόγραμμα δραστηριοτήτων. 

• Εγκρίνει τον ετήσιο προϋπολογισμό και τον απολογι¬ 
σμό που εκπονεί η Εκτελεστική Επιτροπή. 

• Συντάσσει τον Εσωτερικό Κανονισμό. 

• Επίσης το Δ.Σ. μπορεί να συγκροτεί Επιτροπές, μόνι¬ 
μες ή αά όοο και να συντάσσει κατάλογο φορέων, συνερ¬ 
γατών και χορηγών οι οποίοι θα συμβάλουν στην προώ¬ 
θηση των σκοπώντου Πολιτιστικού Οργανισμού. 

Το Δ.Σ. συνέρχεται σε τακτική συνεδρίαση τουλάχιστον 
μία φορά,ανά δίμηνο. 

Το Δ.Σ. βρίσκεται σε απαρτία εφόσον είναι παρόντα τα μι¬ 
σό συν ένα από τα μέλη του. Σε περίπτωση έλλειψης απαρ¬ 
τίας, η συνεδρίαση επαναλαμβάνεται εντός δύο ημερών και 
θεωρείται σε απαρτία ανεξαρτήτως του αριθμού των παρό¬ 
ντων μελών και πάντως όχι κάτω του ενός τρίτου αυτών. 

Οι αποφάσεις του Δ.Σ. λαμβάνονται κατά πλειοψηφία 
των παρόντων μελών και σε περίπτωση ισοψηφίας υπερι¬ 
σχύει η ψήφος του Προέδρου. 

Σε κάθε συνεδρίαση του Δ.Σ. τηρούνται πρακτικά με ευ¬ 
θύνη του Διευθυντή και του Γραμματέα της Ε.Ε. 

ΠΡΟΕΔΡΟΣ 

α. Πρόεδρος του Οργανισμού Πολιτιστικής Ανάπτυξης 
Φθιώτιδας είναι ο εκάστοτε Νομάρχης Φθιώτιδας ή άλλο 
μέλος του Νομαρχιακού Συμβουλίου που ορίζεται με από¬ 
φασή του. 

β. Ο Πρόεδρος συντάσσειτην Ημερήσια Διάταξη, συνε- 
πικουρούμενος από τον Διευθυντή, συγκαλεί το Δ.Σ. σε 
συνεδρίαση και διευθύνει τις συζητήσεις του. 

γ. Εκπροσωπείτον Οργανισμό ενώπιον κάθε Αρχής, των 
Δικαστηρίων και κάθε προσώπου Νομικού ή Ιδιωτικού. 

δ. Εντέλλεται την πληρωμή κάθε δαπάνης που περιέχε- 
ται στον εγκεκριμένο προϋπολογισμό ή που αποφασίστη- 
κε από. το Δ.Σ. ή την Ε.Ε. Με απόφαση του μπορεί να με¬ 
ταβιβάζει μέρος των αρμοδιοτήτων του στο Διευθυντή 
του Νομικού Προσώπου και οποτεδήποτε να τις ανακαλεί. 

ε. Εκτελεί τις αποφάσεις του Δ.Σ. 

ΑΝΤΙΠΡΟΕΔΡΟΣ 

Ο Αντιπρόεδρος είναι μέλοςτου Δ.Σ. του Οργανισμού 
Πολιτιστικής Ανάπτυξης Φθιώτιδας και ορίζεται στη θέση 
του από το Δ.Σ. 

Αναπληρώνει τον Πρόεδρο, όταν αυτός κωλύεται ή 
απουσιάζει. 

Σε περίπτωση δικής του απουσίας ή κωλύματος ανα¬ 
πληρώνεται από τον αρχαιότερο των μελών του Δ.Σ. 

ΕΚΤΕΛΕΣΤΙΚΗ ΕΠΙΤΡΟΠΗ 

Με απόφαση του Διοικητικού Συμβουλίου του Οργανι¬ 
σμού Πολιτιστικής Ανάπτυξης Φθιώτιδας ορίζεται Εκτε¬ 
λεστική Επιτροπή (Ε.Ε) και Γραμματέας της από τα μέλη 
του Δ.Σ. 

Η Εκτελεστική Επιτροπή, είναι κατ’ ανώτερο όριο επτα- 
μελής. 


Η Ε.Ε. είναι αρμόδια και υπεύθυνη για: 

α. Την προώθηση και υλοποίηση των αποφάσεων του 
Δ.Σ. 

β. Την κατάρτιση τουπροϋπολογισμού και του απολογι¬ 
σμού των πεπραγμένων του Νομικού Προσώπου τους 
οποίους, στην αρχή και στο τέλος εκάστου έτους αντί¬ 
στοιχα, υποβάλλει για έγκριση στο Δ.Σ. 

γ. Τη μέριμνα για την πιστή εκτέλεση του προϋπολογι¬ 
σμού και για κάθε θέμα της διοικητικής και οικονομικής 
λειτουργίας του Πολιτιστικού Οργανισμού (πρόσληψη, 
προαγωγή, πειθαρχική δικαιοδοσία, απόλυση προσωπι¬ 
κού κ.λπ.). 

δ. Τη λήψη πρωτοβουλιών και την εκδήλωση ενεργειών 
σε περιπτώσεις θεμάτων για τα οποία δεν είχε μεν ληφθεί 
ειδική απόφαση από το Δ.Σ., σχετίζονται όμως, οπωσδή¬ 
ποτε, με την υλοποίηση των σκοπώντου Πολιτιστικού Ορ¬ 
γανισμού. 

Σε κάθε όμως περίπτωση για τις παραπάνω ενέργειες 
θα αποφασίζει η Ε.Ε. με πλειοψηφία των 2/3 των μελών 
της και στη συνέχεια θα εγκρίνονται από το Δ.Σ. στην αμέ¬ 
σως επόμενη συνεδρίασή του. 

Ο Γ ραμματέας και τα μέλη της Ε.Ε. διορίζονται από το 
Δ.Σ. μετά από εισήγηση του Προέδρου του για τετραετή 
θητεία, η οποία μπορεί να ανανεωθεί. 

Η Ε.Ε. συνέρχεται σε τακτική συνεδρίαση τουλάχιστον 
μία φορά ανά μήνα και έκτακτα όσες φορές κριθεί ανα¬ 
γκαίο. 

Άρθρο 4 
Διευθυντής 

Με απόφαση του Δ.Σ. του Οργανισμού Πολιτιστικής 
Ανάπτυξης προσλαμβάνεται Διευθυντής του Νομικού 
Προσώπου, με ειδικά προσόντα και εμπειρίες στο αντικεί¬ 
μενο, μετά από προκήρυξη εκδήλωσης ενδιαφέροντος 
και με εισήγηση του Δ.Σ. το οποίο καθορίζει τα προσόντα, 
τις διαδικασίες πρόσληψης και τις αποδοχές του. Η διάρ¬ 
κεια της θητείας του Διευθυντή είναι διετής και μπορεί να 
ανανεωθεί. 

Ο Διευθυντής ασχολείται αποκλειστικά με τη διοίκηση και 
τη λειτουργία του Οργανισμού. Έχει επίσηςτην ευθύνη της 
λειτουργίας, της διοίκησης και του ελέγχου του προσωπι¬ 
κού και όλων των παραρτημάτων και υπηρεσιών του Νομι¬ 
κού Προσώπου, όπως τις ορίζουν οι κείμενες διατάξεις και 
οι κλονισμοί τους οποίους θεσπίζει το Δ.Σ. και η Ε.Ε. 

Αποτελείτο εκτελεστικό όργανο του Δ.Σ. καιτης Ε.Ε. για 
όλα τα ζητήματα που αφορούν τον Οργανισμό και ειση- 
γείται στην Ε.Ε. σχετικά με το διορισμό, την προαγωγή, 
την πειθαρχική εξουσία και την απόλυση του προσωπικού. 

Ο Διευθυντής μετέχει, χωρίς ψήφο, ως εισηγητής στις 
συνεδριάσεις του Διοικητικού Συμβουλίου και της Εκτε¬ 
λεστικής Επιτροπής. 

Τηρείτο πρακτικά των συνεδριάσεων υπό την εποπτεία 
του Γραμματέα της Ε.Ε. και την αλληλογραφία του Πολι¬ 
τιστικού Οργανισμού. 

Στη θέση του Διευθυντή δύναται να διορίζεται με από¬ 
σπαση, εφόσον διαθέτει τα απαιτούμενα προσόντα, λει¬ 
τουργός ή υπάλληλος Δημόσιας Υπηρεσίας ή της Πρω¬ 
τοβάθμιας και Δευτεροβάθμιας Αυτοδιοίκησης ή Δημόσι¬ 
ου Οργανισμού με απόφαση του Νομάρχη Φθιώτιδας ή 
κατά περίπτωση του αρμόδιου Υπουργού. 

Στον αποσπασθέντα Διευθυντή καταβάλλεται επίδομα 
παραστάσεως, πλέον των τακτικών ή εκτάκτων νομίμων 
αποδοχών του, με απόφαση του Νομάρχη ή του αρμόδι¬ 
ου Υπουργού. 

Ο Διευθυντής δικαιούται οδοιπορικών ή άλλων εξόδων για 
δαπάνες που πραγματοποίησε για εκτέλεση συγκεκριμένης 
υπηρεσίας μετά από εντολή της Εκτελεστικής Επιτροπής. 

Η σχετική δαπάνη για έξοδα και οδοιπορικά βαρύνει τον 
προϋπολογισμό του Πολιτιστικού Οργανισμού. 

Άρθρο 5 
Πόροι 

Οι πόροι και τα περιουσιακά στοιχεία του Οργανισμού 
Πολιτιστικής Ανάπτυξης Φθιώτιδας συνίστανται: 

• Σε θεσμοθετημένους πόρους από τη Νομαρχιακή Αυ¬ 
τοδιοίκηση και ετήσιες επιχορηγήσεις εκ μέρους του Ελ¬ 
ληνικού Δημοσίου. 

• Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου κρατικού και Διεθνούς Οργανισμού. 

• Στις χορηγίες για συγκεκριμένες δραστηριότητες 
από δημόσιους ή ιδιωτικούς φορείς. 

• Στις δωρεές, κληροδοσίες και κληρονομιές και τα εξ 
αυτών εισοδήματα. 

• Στα έσοδα από παροχές υπηρεσιών από τον Οργανισμό. 

• Στους τόκους από τις καταθέσεις του στις Τράπεζες 
ή άλλους πιστωτικούς οργανισμούς. 

• Σε οποιοδήποτε άλλο έσοδο μπορεί να προκύψει από 
τις δραστηριότητέςτου. 

Άρθρο 6 

Διαχειριστικός Έλεγχος 

Ο κατασταλτικός διαχειριστικός έλεγχος του Οργανισμού 
Πολιτιστικής Ανάπτυξης διενεργείται από τριμελή Επιτροπή 
που διορίζεται με απόφαση του Νομάρχη Φθιώτιδας. 

Άρθρο 7 

Κανονισμός Εσωτερικής Λειτουργίας 

Με Προεδρικό Διάταγμα εκδίδεται ο Κανονισμός Εσω¬ 
τερικής Λειτουργίας του Νομικού Προσώπου ο οποίος 
καθορίζει τη οργάνωση και λειτουργία του, τους υπηρε¬ 
σιακούς τομείς, τις θέσεις, τους όρους πρόσληψης προ¬ 
σωπικού, τα τυπικά και ουσιαστικά προσόντα τους καθώς 
και την εν γένει υπηρεσιακή κατάσταση του προσωπικού 
του Οργανισμού. 

Για τη μεταβατική περίοδο μέχρι την έκδοση του σχετι¬ 
κού κανονισμού, το Διοικητικό Συμβούλιο μπορεί να προ¬ 
βλέπει γραμματειακή υποστήριξη με πρόσληψη ή από¬ 
σπαση από άλλες υπηρεσίες 1-2 υπαλλήλων, προκειμέ- 
νου να υποβοηθηθεί το διοικητικό και οικονομικό έργο 
του Νομικού προσώπου. 

Άρθρο 8 

Σφραγίδα 

Ο Πολιτιστικός Οργανισμός Φθιώτιδας διαθέτει σφρα¬ 
γίδα που γράφει κυκλικά «ΟΡΓΑΝΙΣΜΟΣ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΦΘΙΩΤΙΔΑΣ» και στη μέση ενδεικτικά το έμ¬ 
βλημα της ΝΑΦ Φθιώτιδας. 

Από την παρούσα απόφαση προκαλείται δαπάνη σε βά¬ 
ρος της Νομαρχιακής Αυδιοίκησης Φθιώτιδας μέχρι του 
ποσού των 300.000,00 ευρώ. 

Η παρούσα απόφαση, που αποτελεί και το ΚΑΤΑΣΤΑΤΙ¬ 
ΚΟ του εν λόγω Οργανισμού και έλαβε αριθμό 31, να δη- 
μοσιευθεί στην Εφημερίδα της Κυβερνήσεως. 

Λαμία, 28 Φεβρουάριου 2001 

Ο Πρόεδρος του Ν.Σ. 

ΗΛΙΑΣ ΚΥΡΜΑΝΙΔΗΣ 


Αριθ. 171 (6) 

Τροποποίηση καταστατικού Νομικού Προσώπου Ιδιωτι¬ 
κού Δικαίου με την επωνυμία «ΟΡΓΑΝΙΣΜΟΣ ΠΟΛΙ¬ 
ΤΙΣΤΙΚΗΣ ΑΝΑΠΤΥΞΗΣ ΦΘΙΩΤΙΔΑΣ» Ο.Π.Α.Φ. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΦΘΙΩΤΙΔΑΣ 

Έχοντας υπόψη: 

1. Τις διατάξεις των άρθρων 73 και 74του Π.Δ. 30/1996. 

2. Την απόφαση του Νομαρχιακού Συμβουλίου Φθιώτι¬ 
δας 31 /28.2.2001, με την οποία αποφασίστηκε η σύσταση 
Ν.Π.Ι.Δ. με την επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΦΘΙΩΤΙΔΑΣ». 

3. Την ανάγκη τροποποίησης του εν λόγω καταστατι¬ 
κού, για να εναρμονισθεί με την υφιστάμενη νομοθεσία 
και στις σημερινές απαιτήσεις, αποφασίζει: 

Την τροποποίηση του καταστατικού του Ν.Π.Ι.Δ. με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΦΘΙΩΤΙΔΑΣ» (Ο.Π.Α.Φ.), του οποίου το νέο καταστατικό, 
μετά τις γενόμενες τροποποιήσεις, κωδικοποιημένο, έχει 
ως εξής: 

Αρθρο 1 

Μορφή - Επωνυμία - Έδρα 

1. Ιδρύεται Νομικό Πρόσωπο με την επωνυμία «ΟΡΓΑ¬ 
ΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ ΦΘΙΩΤΙΔΑΣ» και 
συντομογραφικά «Ο.Π.Α.Φ.». 

2. Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος οποιουδή- 
ποτε άλλου νομικού προσώπου. 

3. Ο Οργανισμός Πολιτιστικής Ανάπτυξης Φθιώτιδας 
έχει έδρα του την πόλη της Λαμίας του Νομού Φθιώτιδας. 

Αρθρο 2 
Σκοποί - Μέσα 

Α) Σκοποί του Οργανισμού Πολιτιστικής Ανάπτυξης 
Φθιώτιδας είναι: 

1. Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του Φθιωτικού χώρου. 

2. Η καταγραφή, σε επίπεδο Νομού, όλων των Φορέων 
και υπηρεσιών, δημοσίων και ιδιωτικών, που παρέχουν 
υπηρεσίες πολιτιστικές, κοινωνικές, αθλητισμού και υγεί¬ 
ας, καθώς και η εκπόνηση μελετών και ερευνών καταγρα¬ 
φής και κωδικοποίησης των εμπειριών τους. 

3. Η έρευνα, καταγραφή, διάγνωση και ιεράρχηση των 
κοινωνικών προβλημάτωντου Νομού και η ανάλογη μελέ¬ 
τη για την επίλυσή τους. 

4. Ανάδειξη αρχαιολογικών χώρων, θρησκευτικών και 
ιστορικών μνημείων. 

5. Η ανάπτυξη της συνεργασίας με τους μαζικούς πολιτι¬ 
στικούς Φορείς καιτα ερασιτεχνικά συγκροτήματα του Νο¬ 
μού και η παροχή με κάθε δυνατό τρόπο ηθικής και υλικής 
βοήθειας καιτεχνικής υποστήριξης, με στόχο την ενίσχυση 
της ερασιτεχνικής δημιουργίας και τη διεύρυνση του πεδί¬ 
ου των πρωτοβουλιών και των παρεμβάσεών τους. 

6. Η συμβολή στη διατήρηση και αξιοποίηση της πολιτι¬ 
στικής παράδοσης του τόπου και στην ανάδειξη της σύγ¬ 
χρονης πολιτιστικής ταυτότητας της Φθιώτιδας, ιδίως με 
προγραμματισμό και ανάπτυξη δραστηριοτήτων σε το¬ 
μείς που αφορούν: 

α) Έρευνα - μελέτη - διάσωση της πολιτιστικής κληρο¬ 
νομιάς του Νομού. Ενθάρρυνση τεχνικών συντήρησης με 
συγκεκριμένα σχέδια (επισήμανση, καταγραφή, παρου¬ 
σίαση, αξιοποίηση, διατήρηση, αποκατάσταση, τεκμη¬ 
ρίωση, διαχείριση κ.α.). 

β) Υποστήριξη - αξιοποίηση της σύγχρονης πολιτιστι¬ 
κής δημιουργίας σε όλες τις εκφράσεις της. Ενίσχυση 
σχεδίων συνεργασίας (έρευνες, μελέτες, σεμινάρια, συ¬ 
νεδριάσεις, ημερίδες, συμπόσια, καταγραφή, τεκμηρίω¬ 
ση, μέθοδοι αξιολόγησης, υποτροφίες, ανταλλαγές, επε¬ 
ξεργασία οδηγών - εγχειριδίων - ευρετηρίων - καταλόγων 
για πολιτιστικές δραστηριότητες ιδίως σε σύγχρονα μέσα 
διάδοσης, όπως: Οϋ ΒΟΜ, τηλεματικές συνδέσεις, τρά¬ 
πεζες δεδομένων, κ.α.), με ένταξη σε δίκτυα διανομαρ- 
χιακής - διαπεριφερειακής - διεθνούς συνεργασίας με 
ομοίων σκοπών φορείς. 

γ) Διευκόλυνση της πολιτιστικής επικοινωνίας του Νο¬ 
μού Φθιώτιδας με άλλες περιοχές, σε περιφερειακή, εθνι¬ 
κή και ευρωπαϊκή κλίμακα. 

δ) Ευαισθητοποίηση των πολιτών του Νομού στα πολιτι¬ 
στικά θέματα, κυρίως μέσω ένταξης σε προγράμματα της 
Ευρωπαϊκής Ένωσης, για παρουσίαση των εκτελούμενων 
πολιτιστικών σκοπών στο ευρύ κοινό, κυρίως με τη διορ¬ 
γάνωση περιοδευουσών εκθέσεων, επεξεργασία οπτικοα- 
κουστικών προϊόντων, διοργάνωση «ημερών πολιτισμού» 
ειδικής θεματολογίας, στο πλαίσιο της προώθησης μιάς 
«διαρκώς στενότερης ένωσηςτωνλαώντης Ευρώπης» και 
την ανάδειξη των πολιτισμών των Κρατών Μελών, με σε¬ 
βασμό της εθνικής και περιφερειακής πολυμορφίας τους 
και προβολή της κοινής πολιτιστικής κληρονομιάς. 

7. Η ανάδειξη καιπροβολή λαογραφικών και άλλων μου¬ 
σικών, εικαστικών Φθιωτικών δημιουργιών και η προώθη¬ 
ση προγραμμάτων λαϊκού πολιτισμού. 

8. Η κατάρτιση και ο συντονισμός κοινών προγραμμά¬ 
των και δράσεων σε Φθιωτικό επίπεδο, με τη συμμετοχή 
όλων των φορέων που εμπλέκονται στην πολιτιστική δη¬ 
μιουργία. 

9. Η καταγραφή των υφιστάμενων υποδομών, η προώ¬ 
θηση έργων βελτίωσης και ανάπτυξής τους, για την πα¬ 
ραγωγή και προβολή πολιτιστικών δραστηριοτήτων. 

10. Η συμμετοχή και συμβολή στη διαμόρφωση και επε¬ 
ξεργασία προγραμμάτων αναπτυξιακής πολιτικής στο 
Φθιωτικό χώρο, με ιδιαίτερη έμφαση σε θέματα περιβάλ¬ 
λοντος, πολιτισμού και αθλητισμού, ως βάση της φυσικής 
και πολιτιστικής κληρονομιάς της Φθιώτιδας και της Στε¬ 
ρεός Ελλάδας. 

11. Η διάδοση και ανάπτυξη της καλλιτεχνικής παιδείας 
στους τομείς της μουσικής, του χορού, του θεάτρου, του 
κινηματογράφου και των εικαστικών τεχνών και γενικά ότι 
άλλο ανάγεται στην πολιτιστική και πνευματική ανάπτυξη 
του Νομού. 

Β) Μέσα για την επίτευξη των παραπάνω σκοπών είναι: 

1. Η διοργάνωση εκδηλώσεων και συναντήσεων επί πό¬ 
σης φύσεως θεμάτων πολιτιστικού και κοινωνικού περιε¬ 
χομένου που αφορούν ή ενδιαφέρουν τη Φθιώτιδα. 

2. Η συνεργασία με άλλους πολιτιστικούς Οργανι¬ 
σμούς, Συλλόγους και Αθλητικά Σωματεία, στο χώρο της 
πρωτοβάθμιας Τοπικής Αυτοδιοίκησης Φθιώτιδας, χωρίς 
να τους υποκαθιστά στις δραστηριότητές τους, αλλά και 
με αντίστοιχους Οργανισμούς στο χώρο της Στερεάς Ελ¬ 
λάδας, για δραστηριότητες που προάγουν κοινούς σκο¬ 
πούς της περιοχής μας, αλλά και ευρύτερα του χώρου 
της Στερεάς Ελλάδας. 

3. Παραγωγή εκδόσεων, έντυπων και ηλεκτρονικών, πο¬ 
λιτιστικού και τουριστικού περιεχομένου. 

4. Η υποβολή και υλοποίηση πολιτιστικών, εκπαιδευτι¬ 
κών, επιμορφωτικών και κοινωνικών προγραμμάτων. 

5. Η εκπόνηση μελετών πολιτιστικής, τουριστικής και 
αθλητικής ανάπτυξης. 


6. Οποιοδήποτε άλλο μέσο που προωθεί τους σκοπούς 
του Οργανισμού Πολιτιστικής Ανάπτυξης Φθιώτιδας. 

Άρθρο 3 

Όργανα Διοίκησης 

Α) Διοικητικό Συμβούλιο 

1.0 Οργανισμός Πολιτιστικής Ανάπτυξης Φθιώτιδας δι- 
οικείται από Διοικητικό Συμβούλιο (Δ.Σ.), αντιπροσωπευ¬ 
τικό του Νομού Φθιώτιδας. 

2. Το Διοικητικό Συμβούλιο απαρτίζεται από εννέα (9) 
μέλη, εκ των οποίων τα πέντε (5) προέρχονται από τα μέ¬ 
λη του Νομαρχιακού Συμβουλίου, συμπεριλαμβανομένου 
και του Νομάρχη, σε αναλογία τρία (3) μέλη απάτην πλει- 
οψηφία και δύο (2) μέλη από τη μειοψηφία. Σε περίπτωση 
που ο Νομάρχης δεν είναι μέλος του Διοικητικού Συμβου¬ 
λίου του Οργανισμού, αυτό συγκροτείται από πέντε (5) 
Νομαρχιακούς Συμβούλους, με την ίδια αναλογία μεταξύ 
πλειοψηφίας και μειοψηφίας. Τα υπόλοιπα τέσσερα (4) 
μέλη θα είναι πολίτες της Φθιώτιδας, με ανάλογη κοινωνι¬ 
κή και πολιτιστική δράση, ή ειδικές γνώσεις σχετικές, με 
τους σκοπούς του Νομικού Προσώπου. 

3. Τα μέλη του Δ.Σ. ορίζονται με απόφαση του Νομαρ¬ 
χιακού Συμβουλίου Φθιώτιδας, μετά από εισήγηση του 
Νομάρχη, μέσα σ’ ένα μήνα από την εγκατάσταση των Αρ¬ 
χών της Νομαρχιακής Αυτοδιοίκησης, για όλη τη Νομαρ¬ 
χιακή περίοδο και η θητεία τους είναι τετραετής και λήγει, 
σε κάθε περίπτωση, με την εγκατάσταση των νέων μελών. 
Για την πρώτη μεταβατική περίοδο, η θητεία θα είναι ισό¬ 
χρονη με το υπόλοιπο της θητείας του Νομαρχιακού Συμ¬ 
βουλίου της περιόδου 2003 - 2006. 

4. Αν ύστερα από δυο διαδοχικές ψηφοφορίες κανένας 
δεν συγκεντρώνει την απόλυτη πλειοψηφία του συνόλου 
των μελών του γίνεται τρίτη ψηφοφορία, κατά την οποία 
εκλέγεται όποιος συγκεντρώνει την απόλυτη πλειοψηφία 
των παρόντων (σχετική πλειοψηφία). Αν στην τρίτη ψη¬ 
φοφορία δύο ή περισσότεροι λάβουν ίσο αριθμό ψήφων, 
ο προεδρεύων ενεργεί ανάμεσά τους κλήρωση. Αν δεν 
επιτευχθεί εκλογή όλων των μελών για οποιοδήποτε λό¬ 
γο, ή αν η συνεδρίαση ματαιωθεί η διαδικασία επαναλαμ¬ 
βάνεται σε πέντε μέρες και εφαρμόζονται όσα αναγρά¬ 
φονται στην προηγούμενη παράγραφο. 

5. Τα μέλη του Δ.Σ. προσφέρουν τις υπηρεσίες τους χω¬ 
ρίς αποζημίωση, δικαιούνται όμως οδοιπορικών ή άλλων 
εξόδων για δαπάνες που πραγματοποίησαν για εκτέλεση 
υπηρεσίας, μετά από εντολή του Δ.Σ. 

6. Το Δ.Σ. αποφασίζει για κάθε θέμα αναγόμενο στη εκ¬ 
πλήρωση των σκοπών του Οργανισμού Πολιτιστικής Ανά¬ 
πτυξης Φθιώτιδας: 

α) Ορίζει την Εκτελεστική Επιτροπή (Ε.Ε). 

β) Διορίζει τον Διευθυντή μετά από εισήγηση της Ε.Ε. 

γ) Καταρτίζει ετήσιο πρόγραμμα δραστηριοτήτων. 

δ) Εγκρίνει τον ετήσιο προϋπολογισμό και τον απολογι¬ 
σμό που εκπονεί η Εκτελεστική Επιτροπή. 

ε) Συντάσσει τον Εσωτερικό Κανονισμό. 

στ) Μπορεί να συγκροτεί Επιτροπές, μόνιμες ή αά άοο 
και να συντάσσει κατάλογο φορέων, συνεργατών και χο¬ 
ρηγών οι οποίοι θα συμβάλουν στην προώθηση των σκο- 
πώντου Πολιτιστικού Οργανισμού. 

7. Το Δ.Σ. συνέρχεται σε τακτική συνεδρίαση τουλάχι¬ 
στον μία φορά ανά δίμηνο. 

8. Το Δ.Σ. βρίσκεται σε απαρτία εφόσον είναι παρόντα 
τα μισά συν ένα από τα μέλη του. Σε περίπτωση έλλειψης 
απαρτίας, η συνεδρίαση επαναλαμβάνεται εντός δύο 
ημερών και θεωρείται σε απαρτία ανεξαρτήτως του αριθ- 

μού των παρόντων μελών και πάντως όχι κάτω του ενός 
τρίτου αυτών. 

9. Οι αποφάσεις του Δ.Σ. λαμβάνονται κατά πλειοψηφία 
των παρόντων μελών και σε περίπτωση ισοψηφίας υπερι¬ 
σχύει η ψήφος του Προέδρου. 

10. Σε κάθε συνεδρίαση του Δ.Σ. τηρούνται πρακτικά με 
ευθύνη του Διευθυντή και του Γραμματέα της Ε.Ε. 

Β) Πρόεδρος 

1. Πρόεδρος του Οργανισμού Πολιτιστικής Ανάπτυξης 
Φθιώτιδας είναι ο εκάστοτε Νομάρχης Φθιώτιδας ή άλλο 
μέλος του Νομαρχιακού Συμβουλίου, που ορίζεται με 
απόφαση του Νομαρχιακού Συμβουλίου. 

2.0 Πρόεδρος συντάσσειτην Ημερήσια Διάταξη, συνε- 
πικουρούμενος από τον Διευθυντή, συγκαλεί το Δ.Σ. σε 
συνεδρίαση και διευθύνει τις συζητήσεις του. 

3. Εκπροσωπείτον Οργανισμό ενώπιον κάθε Αρχής, των 
Δικαστηρίων και κάθε προσώπου Νομικού ή Ιδιωτικού. 

4. Εντέλλεται την πληρωμή κάθε δαπάνης που περιέχε- 
ται στον εγκεκριμένο προϋπολογισμό ή που αποφασίστη- 
κε από το Δ.Σ. ή την Ε.Ε. Με απόφαση του μπορεί να με¬ 
ταβιβάζει μέρος των αρμοδιοτήτων του στο Διευθυντή 
του Νομικού Προσώπου και οποτεδήποτε νατις ανακαλεί. 

5. Εκτελείτις αποφάσεις του Δ.Σ. 

Γ) Αντιπρόεδρος 

1.0 Αντιπρόεδρος είναι μέλοςτουΔ.Σ.του Οργανισμού 
Πολιτιστικής Ανάπτυξης Φθιώτιδας και ορίζεται στη θέση 
του από το Δ.Σ. 

2. Αναπληρώνει τον Πρόεδρο, όταν αυτός κωλύεται ή 
απουσιάζει. Σε περίπτωση δικής του απουσίας ή κωλύμα¬ 
τος αναπληρώνεται από τον αρχαιότερο των μελών του 

Δ.Σ. 

Δ) Εκτελεστική Επιτροπή 

1. Με απόφαση του Διοικητικού Συμβουλίου του Οργα¬ 
νισμού Πολιτιστικής Ανάπτυξης Φθιώτιδας, συγκροτείται 
τριμελής Εκτελεστική Επιτροπή (Ε.Ε) απότα μέλη του Δ.Σ. 

2. Αποτελείται από τον Πρόεδρο ή τον Αντιπρόεδρο και 
από δύο μέλη του διοικητικού συμβουλίου, τα οποία εκλέ¬ 
γονται από το διοικητικό συμβούλιο με σχετική πλειοψηφία, 
μόλις αυτό καταρτιστεί σε σώμα και συνεδριάσει. Η θητεία 
της εκτελεστικής επιτροπής ακολουθεί τη θητεία του διοι¬ 
κητικού συμβουλίου. Η εκλογή γίνεται μόλις το διοικητικό 
συμβούλιο καταρτιστεί σε σώμα και συνεδριάσει Εκλέγεται 
και ένα αναπληρωματικό μέλος, το οποίο αναπληρώνει 
οποιοδήποτε από τα τακτικά μέλη κωλύεται ή απουσιάζει. 

3. Γραμματέας της Ε.Ε. ορίζεται από το Δ.Σ. υπάλληλος 
του Οργανισμού, ή της Νομαρχιακής Αυτοδιοίκησης 
Φθιώτιδας. 

4. Η Ε.Ε. είναι αρμόδια και υπεύθυνη για: 

α) Την προώθηση και υλοποίηση των αποφάσεωντου Δ.Σ. 

β) Την κατάρτιση του προϋπολογισμού και του απολο¬ 
γισμού των πεπραγμένων του Νομικού Προσώπου τους 
οποίους, στην αρχή και στο τέλος εκάστου έτους αντί¬ 
στοιχα, υποβάλλει για έγκριση στο Δ.Σ. 

γ) Τη μέριμνα για την πιστή εκτέλεση του προϋπολογι¬ 
σμού και για κάθε θέμα της διοικητικής και οικονομικής 
λειτουργίας του Πολιτιστικού Οργανισμού. 

δ) Τη λήψη πρωτοβουλιών καιτην εκδήλωση ενεργειών σε 
περιπτώσεις θεμάτων για τα οποία δεν είχε μεν ληφθεί ειδι¬ 
κή απόφαση από το Δ.Σ., σχετίζονται όμως, οπωσδήποτε, με 
την υλοποίηση των σκοπών του Πολιτιστικού Οργανισμού. 

ε) Την κατάρτιση των διακηρύξεων διαγωνισμών, για 
την εκτέλεση έργων, εργασιών, και προμηθειών και την 
ανάθεση παροχής υπηρεσιών και τη διεξαγωγή και κατα- 
κύρωση όλων των δημοπρασιών. 


στ) Την απόφαση έγερσης αγωγών, παραιτήσεων απ’ 
αυτές , ή για εξώδικο ή δικαστικό συμβιβασμό, καθώς και 
την άσκηση ενδίκων μέσων. 

ζ) Την απόφαση για την υποβολή διοικητικών προσφυ¬ 
γών στις διοικητικές αρχές. 

Σε κάθε όμως περίπτωση για τις παραπάνω ενέργειες 
θα αποφασίζει η Ε.Ε. με πλειοψηφία των 2/3 των μελών 
της και στη συνέχεια θα εγκρίνονται από το Δ.Σ. στην αμέ¬ 
σως επόμενη συνεδρίασή του. 

5. Το διοικητικό συμβούλιο μπορεί με απόφασή του να 
μεταβιβάζει αρμοδιότητές του στην εκτελεστική επιτρο¬ 
πή, εκτός από τις εξής περιπτώσεις: 

α) Τον κανονισμό των εργασιών του και των εργασιών 
της εκτελεστικής επιτροπής, καθώς και τον οργανισμό 
υπηρεσιών του. 

β) Τον προϋπολογισμό και τον απολογισμό του. 

γ) Την απαλλοτρίωση ακινήτων. 

δ) Το πρόγραμμα εκτελέσεων έργων και προμηθειών. 

ε) Την πλήρωση των κενών οργανικών θέσεων. 

6. Ο πρόεδρος μπορεί με απόφασή του να μεταβιβάζει 
ορισμένες από τις αρμοδιότητές του σε μέλος της εκτε¬ 
λεστικής επιτροπής ή στο γενικό διευθυντή, που τυχόν 
προβλέπεται από τον οργανισμό ή σε άλλο στέλεχος του 
προσωπικού του νομικού προσώπου. 

7.0 Γ ραμματέας και τα μέλη της Ε.Ε. διορίζονται από το 
Δ.Σ. μετά από εισήγηση του Προέδρου του για τετραετή 
θητεία, η οποία μπορεί να ανανεωθεί. 

8. Η Ε.Ε. συνέρχεται σε τακτική συνεδρίαση τουλάχι¬ 
στον μία φορά ανά μήνα και έκτακτα όσες φορές κριθεί 
αναγκαίο. 

Άρθρο 4 
Διευθυντής 

1. Με απόφαση του Δ.Σ. του Οργανισμού Πολιτιστικής 
Ανάπτυξης προσλαμβάνεται Διευθυντής του Νομικού 
Προσώπου, με ειδικά προσόντα και εμπειρίες στο αντικεί¬ 
μενο, μετά από προκήρυξη εκδήλωσης ενδιαφέροντος 
και με εισήγηση του Δ.Σ. το οποίο καθορίζει τα προσόντα, 
τις διαδικασίες πρόσληψης και τις αποδοχές του. 

2. Η διάρκεια της θητείας του Διευθυντή είναι διετής και 
μπορεί να ανανεωθεί. 

3. Ο Διευθυντής ασχολείται αποκλειστικά με τη διοίκη¬ 
ση και τη λειτουργία του Οργανισμού. Έχει επίσης την ευ¬ 
θύνη της λειτουργίας, της διοίκησης και του ελέγχου του 
προσωπικού και όλων των παραρτημάτων και υπηρεσιών 
του Νομικού Προσώπου, όπως τις ορίζουν οι κείμενες δια¬ 
τάξεις και οι κανονισμοί τους οποίους θεσπίζει το Δ.Σ. και 
η Ε.Ε. 

4. Αποτελείτο εκτελεστικό όργανο του Δ.Σ. και της Ε.Ε. 
για όλα τα ζητήματα που αφορούν τον Οργανισμό και ει- 
σηγείται στην Ε.Ε. σχετικά με το διορισμό, τηνπροαγωγή, 
την πειθαρχική εξουσία και την απόλυση του προσωπι¬ 
κού. 

5. Ο Διευθυντής μετέχει, χωρίς ψήφο, ως εισηγητής 
στις συνεδριάσεις του Διοικητικού Συμβουλίου και της 
Εκτελεστικής Επιτροπής. Τηρεί τα πρακτικά των συνε¬ 
δριάσεων υπό την εποπτεία του Γραμματέα της Ε.Ε. και 
την αλληλογραφία του Πολιτιστικού Οργανισμού. 

6. Στη θέση του Διευθυντή δύναται να διορίζεται με από¬ 
σπαση, εφόσον διαθέτει τα απαιτούμενα προσόντα, λει¬ 
τουργός ή υπάλληλος Δημόσιας Υπηρεσίας ή της Πρω¬ 
τοβάθμιας και Δευτεροβάθμιας Αυτοδιοίκησης ή Δημόσι¬ 
ου Οργανισμού με απόφαση του Νομάρχη Φθιώτιδας ή 
κατά περίπτωση του αρμόδιου Υπουργού. 

7. Στον αποσπασθένταΔιευθυντή καταβάλλεται επίδομα πα- 
ραστάσεως, πλέον των τακτικών ή εκτάκτων νομίμων αποδο- 
χώντου, μεαπόφασητου Νομάρχηήτου αρμόδιου Υπουργού. 

8. Ο Διευθυντής δικαιούται οδοιπορικών ή άλλων εξό¬ 
δων για δαπάνες που πραγματοποίησε για εκτέλεση συ¬ 
γκεκριμένης υπηρεσίας, μετά από εντολή της Εκτελεστι¬ 
κής Επιτροπής. 

Η σχετική δαπάνη για έξοδα και οδοιπορικά βαρύνει τον 
προϋπολογισμό του Πολιτιστικού Οργανισμού. 

Άρθρο 5 
Πόροι 

1. Οι πόροι και τα περιουσιακά στοιχεία του Οργανι¬ 
σμού Πολιτιστικής Ανάπτυξης Φθιώτιδας συνίστανται: 

α) Σε θεσμοθέτημένουςπόρους απάτη Νομαρχιακή Αυ¬ 
τοδιοίκηση και ετήσιες επιχορηγήσεις εκ μέρους του Ελ¬ 
ληνικού Δημοσίου. 

β) Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου κρατικού και Διεθνούς Οργανισμού. 

γ) Στις χορηγίες για συγκεκριμένες δραστηριότητες 
από δημόσιους ή ιδιωτικούς φορείς. 

δ) Στις δωρεές, κληροδοσίες και κληρονομιές και τα εξ 
αυτών εισοδήματα. 

ε) Στα έσοδα από παροχές υπηρεσιών από τον Οργανισμό. 

στ) Στους τόκους από τις καταθέσεις του στις Τράπεζες 
ή άλλους πιστωτικούς οργανισμούς. 

ζ) Σε οποιοδήποτε άλλο έσοδο μπορεί να προκύψει από 
τις δραστηριότητές του. 

Άρθρο 6 

Διαχειριστικός Έλεγχος 

Ο κατασταλτικός διαχειριστικός έλεγχος του Οργανισμού 
Πολιτιστικής Ανάπτυξης διενεργείται από τριμελή Επιτροπή 
που διορίζεται με απόφαση του Νομάρχη Φθιώτιδας. 

Άρθρο 7 

Κανονισμός Εσωτερικής Λειτουργίας 

Με Προεδρικό Διάταγμα εκδίδεται ο Κανονισμός Εσωτε¬ 
ρικής Λειτουργίας του Νομικού Προσώπου ο οποίος καθο¬ 
ρίζει τη οργάνωση και λειτουργία του, τους υπηρεσιακούς 
τομείς, τις θέσεις, τους όρους πρόσληψης προσωπικού, τα 
τυπικά και ουσιαστικά προσόντα τους καθώς και την εν γένει 
υπηρεσιακή κατάσταση του προσωπικού του Οργανισμού. 

Για τη μεταβατική περίοδο μέχρι την έκδοση του σχετι¬ 
κού κανονισμού, το Διοικητικό Συμβούλιο μπορεί να προ- 
βλέψει γραμματειακή υποστήριξη με πρόσληψη ή από¬ 
σπαση από άλλες Υπηρεσίες 1 έως 2 υπαλλήλων προκει- 
μένου να υποβοηθηθείτο διοικητικό και οικονομικό έργο 
του Νομικού Προσώπου. 

Άρθρο 8 

Σφραγίδα 

Ο Πολιτιστικός Οργανισμός Φθιώτιδας διαθέτει σφρα¬ 
γίδα που γράφει κυκλικά «ΟΡΓΑΝΙΣΜΟΣ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΦΘΙΩΤΙΔΑΣ» και στη μέση ενδεικτικά το έμ¬ 
βλημα της ΝΑΦ Φθιώτιδας. 

Από την παρούσα απόφαση προκαλείται δαπάνη σε βά¬ 
ρος της Νομαρχιακής Αυδιοίκησης Φθιώτιδας μέχρι του 
ποσού των 300.000,00 ευρώ. 

Η παρούσα απόφαση, που αποτελεί και το τροποποιημέ¬ 
νο καταστατικό του εν λόγω Οργανισμού και έλαβε αριθμό 
171, να δημοσιευθεί στην Εφημερίδα της Κυβερνήσεως. 

Λαμία, 22 Δεκεμβρίου 2004 
Ο Πρόεδρος του Ν.Σ. 

ΚΩΝ. ΚΟΥΤΣΟΓΙΑΝΝΑΚΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

1) Στο ΦΈ.Κ 612/27.4.2004τεύχος Β' που δημοσιεύθηκε 
η 10402/25.8.2003 Απόφαση του Γενικού Γραμματέα Πε¬ 
ριφέρειας Κεντρικής Μακεδονίας και αφορά την απόκτη¬ 
ση της Ελληνικής Ιθαγένειας της ομογενούς «ΜΑΧΑΛΑ- 
ΤΖΕ ΛΙΝΤΑ του ΤΕΜΟΥΡ» διορθώνεται το όνομά της από 
το εσφαλμένο «ΜΑΧΑΛΑΤΖΕ» στο ορθό «ΜΑΧΑΤΑΤΖΕ». 

2) Στο Φ.Ε.Κ612/27-04-04 τεύχος Β'που δημοσιεύθηκε 
η 12343/13.11.2003 Απόφαση του Γενικού Γραμματέα 
Περιφέρειας Κεντρικής Μακεδονίας και αφορά την από¬ 
κτηση της Ελληνικής Ιθαγένειας του ομογενούς «ΚΑΡΑ- 
ΓΚΑΣΙΔΗ ΙΣΙΔΩΡΟΥ του ΑΛΕΞΑΝΔΡΟΥ» διορθώνεται το 
επώνυμό του από το εσφαλμένο «ΚΑΡΑΓΚΑΣΙΔΗΣ» στο 
ορθό «ΓΚΑΡΑΓΚΑΣΙΔΗΣ». 

3) Στο ΦΈ.Κ 1828/8.10.2003 τεύχος Β' που δημοσιεύ¬ 
θηκε η 12747/21.10.2003 Απόφαση του Γενικού Γραμμα¬ 
τέα Περιφέρειας Κεντρικής Μακεδονίας και αφορά την 
απόκτηση της Ελληνικής Ιθαγένειας της ομογενούς 
«ΠΑΣΧΑΛΙΔΟΥ ΕΛΕΝΗΣ του ΠΑΥΛΟΥ» διορθώνεται το 
πατρώνυμό της από το εσφαλμένο «ΠΑΥΛΟΣ» στο ορθό 
«ΕΥΣΤΑΦΗΣ». 

4) Στο ΦΈ.Κ 1781/2.12.2004 τεύχος Β' που δημοσιεύ¬ 
θηκε η 2144/20.9.2004 Απόφαση του Γενικού Γραμματέα 
Περιφέρειας Κεντρικής Μακεδονίας και αφορά την από¬ 
κτηση της Ελληνικής Ιθαγένειας της ομογενούς «ΛΥΠΙΡΙ- 
ΔΗ ΑΝΤΟΝΙΝΑτου ΛΕΩΝΙΔΑ» διορθώνεται η ημερομηνία 
της αίτησής της από την εσφαλμένη «6.11.2003» στην ορ¬ 
θή «11.6.2001». 

5) Στο ΦΈ.Κ 1781/2.12.2004 τεύχος Β' δημοσιεύθηκε η 
2529/24.9.2004 Απόφαση του Γενικού Γραμματέα Περι¬ 
φέρειας Κεντρικής Μακεδονίας και αφορά την απόκτηση 
της Ελληνικής Ιθαγένειας της ομογενούς «ΚΟΤΑΝΙΔΟΥ 
ΣΟΦΙΑΣ του ΑΖΑΡΙ» διορθώνεται το όνομά πατρώνυμο 
της από το εσφαλμένο «ΑΖΑΡΙ» στο ορθό «ΑΖΑΡΙΙ». 

6) Στο ΦΈ.Κ 1781/2.12.2004 τεύχος Β' που δημοσιεύ¬ 
θηκε η 3822/12.5.2004 Απόφαση του Γενικού Γραμματέα 
Περιφέρειας Κεντρικής Μακεδονίας και αφορά την από¬ 
κτηση της Ελληνικής Ιθαγένειας της ομογενούς «ΜΤΣΕ- 
ΝΤΛΙΝΤΖΕ ΤΑΜΑΡΑ του ΑΛΕΞΑΝΔΡΟΥ» διορθώνεται η 
ημερομηνία της απόφασής της από την εσφαλμένη 
«3822/2.5.2004» στην ορθή «3822/12.5.2004». 

7) Στο ΦΈ.Κ. 612/27.4.2004 τεύχος Β' που δημοσιεύθη¬ 
κε η 3955/15.3.2004 Απόφαση του Γενικού Γραμματέα 
Περιφέρειας Κεντρικής Μακεδονίας και αφορά την από¬ 
κτηση της Ελληνικής Ιθαγένειαςτης ομογενούς «ΔΕΜΕΡ- 
ΤΣΙΔΟΥ ΜΑΡΙΚΑΣ του ΕΥΣΤΑΦΗ» διορθώνεται η ημερο¬ 
μηνία της απόφασής της από την εσφαλμένη 
«3955/15.3.2004» στην ορθή «3955/22.10.2003». 

8) Στο ΦΈ.Κ. 1781/2.12.2004τεύχος Β'που δημοσιεύ¬ 
θηκε η 7472/24.9.2004 Απόφαση του Γενικού Γραμματέα 
Περιφέρειας Κεντρικής Μακεδονίας και αφορά την από¬ 
κτηση της Ελληνικής Ιθαγένειας του ομογενούς «ΖΑΒΑ- 
ΝΤΝΙΚΟΒ ΒΑΛΕΝΤΙΝτου ΓΕΩΡΓΙ» διορθώνεται το όνομά 
του από το εσφαλμένο «ΒΑΛΕΝΤΙΝ» στο ορθό με εξελλη- 
νισμό «ΒΑΛΕΝΤΙΝΟΣ». 

9) Στο ΦΈ.Κ. 1007/6.7.2004 τεύχος Β' δημοσιεύθηκε η 
19004/15.3.2004 Απόφαση του Γενικού Γραμματέα Περι¬ 
φέρειας Κεντρικής Μακεδονίας και αφορά την απόκτηση 
της Ελληνικής Ιθαγένειας της ομογενούς «ΚΕΡΧΑΝΑ- 
ΝΤΖΙΕΒΑ ΝΙΝΑτου ΘΕΟΧΑΡΗ» διορθώνεται το επώνυμό 
της από το εσφαλμένο «ΚΕΡΧΑΝΑΝΤΖΙΕΒΑ» στο ορθό με 
εξελληνισμό «ΚΕΡΧΑΝΑΤΖΙΔΟΥ». 

(Απάτην Περιφέρεια Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




